Akomodasi Pantai Kuala Langsa | PasirPantai.com Tag\nKeelokan Aceh : Foto hamparan pasir pantai kuala parek diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto terumbu karang calabai diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto indahnya pemandangan senja Pantai Randusanga Indah diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto Pulau Kalong diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto keindahan perairan di pantai kasih diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto Pantai-Jimbaran-Bali diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto pantai-di-krui_001 diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto Pantai Merah Afulu diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto kelelawar di pulau um diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nKeelokan Aceh : Foto pantai gondo mayit diatas, adalah isi dari tulisan tentang Pantai Kuala Parek, Langsa – Aceh, yang dimasukkan dalam Kategori Aceh.\nbibir pantai karang lokasi pantai tempat wisata wisata alam berenang keindahan Bali keindahan pantai perahu ikan wisata pantai pemandangan objek wisata pasir pulau sekitar pantai bermain air laut kuta keindahan alam transportasi wisatawan batu penginapan wisata bahari sunset pasir putih ombak memancing


Markus 5 (ACEH)\n1Óh lheueh nyan Isa dan murit-murit Gobnyan laju troh u meurandeh Danau Galilea, bak daerah Gerasa.\n2Meunan Isa geutron lam peurahô, jijak laju ubak Gobnyan sidroe ureuëng agam nyang banjiteubiet lam guha-guha jirat ureuëng maté.\n3Ureuëng nyan ka jikuasa lé roh jeuhet dan tinggai bak jirat-jirat ureuëng maté. Ureuëng nyan ka hana hase le teu ikat; bah kheueh ngon ikat jih nyan ranté, hana cit meuguna.\n4Ka kayém that gaki dan jaroe ureuëng nyan teubeuleunggu ngon ranté, teuma bandum ranté-ranté nyan putôh jireut, dan beuso nyang na bak gaki jih pih hase jipeupatah. Ureuëng nyan teuga lumpah na seuhingga hana meusidroepi nyang hase jimat ureuëng nyan.\n5Uroe ngon malam ureuëng nyan meuwot-wot dilampôh jirat dan bak bukét-bukét, sira jiklik-klik dan ji krôk-krôk tuboh jih ngon batée.\n6Watée jingieng rot jiôh Isa ka teuka, ureuëng nyan jiplueng-plueng dan laju jisujut dikeue Isa.\n7Ngon su nyang teuga sira jidumpék ureuëng nyan jipeugah, "Isa. Aneuëk Allah Nyang Mahamanyang! Peue keuneuk Droeneueh peubuet ateueh ulôn nyoe? Deumi Allah, ulôn lakée bék Droeneueh seksa ulôn!"\n8(Ureuëng nyan jipeugah lagée nyan sabab Isa geupeugah ubak ureuëng nyan, "Roh jeuhet, teubiet laju lam tuboh ureuëng nyoe!")\n9Dan Isa laju geutanyong bak ureuëng nyan, "Soe nan gata?" Jaweueb ureuëng nyan, "Nan ulôn ‘Legiun’ !!- sabab kamoe nyoe ramé lagoena!"\n10Meu-ulang-ulang jilakée lé ureuëng nyan mangat Isa bék geuyue teubiet roh-roh jeuhet nyan nibak daerah nyan.\n11Bak binéh teumpat nyan jai lumpahna bui-bui nyang teungoh jimita eumpeuen bak barieh gunong.\n12Roh-roh jeuhet nyan jilakée ubak Isa, "Neuyue kheueh ubak kamoe jeuet kamoe tamong lam tuboh bui-bui nyan."\n13Dan Isa situju. Teuma mandum roh-roh jeuhet nyan laju jiteubiet lam tuboh ureuëng nyan dan jitamong laju lam tuboh bui-bui nyang na disinan. Banmandum kawan bui nyan laju jiplueng dan jigrob nibak binéh reuleueng lam danau !!-- lam banmandum, mandum bui-bui nyan na kira-kira dua ribée boh bui.\n14Ureuëng-ureuëng nyang rabe bui laju jiplueng, laju jipeugah peue nyang ka jingieng nyan lam banda-banda dan gampông-gampông nyang na didaerah nyan. Dan di ureuëng nyang ka jideungoe habanyan pih laju jiteubiet jijak kalon peue nyang ka teujadi.\n15Awaknyan jijak ubak Isa, jingieng laju ureuëng nyang yoh baroekan jitamong roh jeuhet nyan, teungoh jiduek disinan. Ureuëng nyan ka jisok peukayan, dan pikeran jih pih ka sampoereuna. Teuma awaknyan mandum ka jeuet teumakot.\n16Ureuëng-ureuëng nyang ka jingieng keudroe peue nyang ka teujadi ateueh ureuëng nyan dan bui-bui nyan jicalitra peue nyang ka teujadi.\n17Dan peunduduek nyang na didaerah nyan pih laju jilakée ubak Isa mangat Gobnyan geutinggai laju daerah nyan.\n18Watée Isa geu-ék ateueh peurahô, ureuëng nyang bunoe jikuasa lé roh jeuhet nyan jilakée ubak Isa, mangat jeuet jiseutôt.\n19Teuma lé Isa hana geubri, kheun Gobnyan, "Jakwoe kheueh dan peugah laju bak waréh kawöm gata peue nyang ka geupeubuet lé Tuhan keu gata dan padub na jroh jih Gobnyan ateueh gata!"\n20Ureuëng nyan pih laju jijak, dan jicalitra laju phon lam daerah Siploh boh Banda peue nyang ka geupeubuet lé Isa ateueh jihnyan. Banmandum ureuëng hireuen jideungoe nyan.\n21Isa geugisa lom u meurandeh danau. Bak binéh danau nyan, ramé that ureuëng jijak hudom bansilingka Gobnyan.\n22Jipeurab kheueh ubak Gobnyan sidroe ureuëng nyang nan jih Yairus. Ureuëng nyan na kheueh sidroe ureuëng nyang jeuet keupimpénan rumoh iébadat nyang na di banda nyan. Watée ureuëng nyan jingieng Isa, ureuëng nyan laju jisujut dikeue Gobnyan,\n23laju jilakée deungon meuharab that-that, "Pak, aneuëk inong lôn brat that sakét. Ulôn meuharab bapak neutem jakmat aneuëk ulôn nyan, mangat aneuëk nyan puléh dan bék maté!"\n24Teuma Isa laju geujak meusigoe ngon Yairus nyan. Ramé that-that ureuëng nyang seutôt Gobnyan dan jisak-sak jeueb-jeueb sagoe.\n25Lamkawan nyan na teuma sidroe ureuëng inong nyang ka dua blaih thon sakét meudarah nyang na hubongan jih ngon darah he.\n26Mandum atra keukayaan jih ka habéh jipeuguna keu uengkoh meu-ubat bak dokto-dokto, teuma bandum nyan hana nyang hase jipeupuléh Gobnyan, nyang na peunyakét ureuëng nyan meutamah brat.\n27Ureuëng inong nyan ka le that jideungoe keuhai Isa. Dan lamkawan ureuëng ramé nyan, ureuëng nyan jipeurab laju ubak Isa nibak likot,\n28sabab ureuëng nyan jipike lagée nyoe, "Asai meuteumé lôn cukéh jubah Gobnyan, ulôn teuma puléh!"\n29Laju jicukéh bajée jubah Isa, watée nyan cit teuma peunyakét meudarah nyan puléh. Ureuëng nyan laju jirasa bahwa jihnyan ka puléh.\n30Bak watée nyan cit teuma Isa teurasa bahwa na teunaga nyang teubiet nibak lam tuboh Gobnyan. Teuma laju geungieng lamkawan ureuëng ramé nyan laju geutanyong, "Soe nyang mat bajée jubah Lôn?"\n31Murit-murit Gobnyan jipeugah, "Ci Bapak ngieng keudroe pakriban jai jih manusia meusak-sak. Dan Bapak mantong cit neutanyong, soe nyang mat Bapak?"\n32Teuma Isa teutab geungieng bansikeulileng Gobnyan keu geuteupeue soe nyang ka mat bajée jubah Gobnyan.\n33Ureuëng inong nyan nyang teupeu peue nyang ka teujadi ateueh droe jihnyan, deungon yo dan teumakot laju jisujut dikeue Isa dan jimeungaku banmandum nyan.\n34Dan Isa laju geupeugah ubak inong nyan, "Aneuëk Ulôn, sabab gata peucaya keu Ulôn, gata puléh! Jak kheueh laju deungon seulamat. Gata ka puléh banmandum!"\n35Teungoh Isa mantong geupeugah haba, na padub droe peulayan teuka nibak rumoh Yairus sira jipeugah, "Aneuëk inong amphon nyang sakét nyan ka meuninggai donya," kheun awaknyan ubak Yairus. "Bék le Amphon peuhék Bapak Gurée nyoe."\n36Hana jipakoe peue nyang ka jipeugah lé ureuëng nyan ubak Yairus Isa laju geupeugah, "Bék yo, peucaya kheueh!"\n37Isa geujak laju, hana geubri meusidroe ureuëng pih nyang jeuet jijak ngon Gobnyan, seulaén Petrus, Yakobus dan Yahya ngon syedara jih.\n38Watée ka troh u rumoh Yairus, geukalon lé Isa keuadaan rumoh nyan gét that subra, dan geudeungoe su ureuëng mo ngon ureuëng meuba-e ngon su nyang teuga-teuga.\n39Isa laju geutamong dan geupeugah ubak awaknyan, "Pakon jeuet karu that dan pakon neumoe? Aneuëk nyan hana maté; teuma jiteungét!"\n40Awaknyan jipeukém peue nyang geupeugah lé Isa nyan. Teuma laju geuyue lé gobnyan mangat awaknyan banmandum jiteubiet uluwa, dan laju geuba ma ngon ayah aneuëk nyan meunan cit ban lhée droe murit Gobnyan mangat jitamong lam kama aneuëk nyan.\n41Isa geumat jaroe aneuëk nyan dan laju geupeugah ubak aneuëk nyan "Talita kum," yang makna jih, "Hei aneuëk inong, ulôn peugah ubak gata: Beudôh kheueh!"\n42Aneuëk inong nyan laju jibeudôh, dan laju jijak (umu jih ka dua blaih thon.) Mandum ureuëng nyang kalon nyan lumpah hireuen!\n43Teuma Isa geutam that-that mangat hai nyan bék jipeugah sahoe. Óh lheueh nyan laju geupeugah, "Bri kheueh makheun keu aneuëk nyan."


Ibrani 9 (ACEH)\n1Peujanjian nyang phon na peuratoran-peuratoran iébadat, dan na teuma teumpat iébadat nyang jipeugét lé manusia.\n2Saboh khimah teupeudong nyang nibak bagian keu jih teuboh nan Ruweueng Suci. Nibak teumpat nyan na standar teumpat panyöt, dan na cit meuja ngon ruti nyang teupeuseumah ubak Po teu Allah.\n3Nibak bagian dalam, dilikot gorden nyang keudua, na ruweueng nyang teuboh nan Ruweueng Mahasuci.\n4Lam ruweueng nyan na miseubah nyang teupeugét nibak méuh keu teumpat tot dupa, dan na cit Peutoe Peujanjian nyang bansaboh nyan teuseupoh ngon méuh. Lam Peutoe nyan na beulangöng méuh nyang meuasoe manna, tungkat Nabi Harun nyang ka jitimoh tunéh, dan dua boh leumpeung batée tuléh nyang nibak bagian ateueh jih teutuléh siploh boh peurintah Allah.\n5Di ateueh Peutoe nyan na teuma teukeubah dua Kerub, na kheueh makhlok meusayeub sibagoe lambang Allah geuteuka. Sayeueb nibak bandua makhlok nyan meureuntang ateueh sinutôb Peutoe, na kheueh teumpat peu amphon desya. Teuma banmandum nyan hana hase teupeutrang jinoenyoe seucara saboh-saboh.\n6Meunan kheueh banmandum teuatoe. Tieb-tieb uroe imeum-imeum geutamong nibak bagian keu khimah nyan keugeujak peubuet tugaih awaknyan.\n7Nyang tamong ubak bagian nyang paleng lhok khimah nyan na kheueh imeum agong mantong. Gobnyan geupeubuet lagée nyan sigoe lam sithon. Hai nyan geupeubuet sira geuba darah keugeupeuseumah ubak Po teu Allah sabab droe geuh keudroe dan sabab lé desya-desya nyang jipeubuet ngon hana sadar lé umat Gobnyan.\n8Deungon atoran nyan, Roh Allah geutunyok deungon nyata, bahwa simantong khimah bagian keu nyan mantong na teudong, rot tamong u dalam Ruweueng Mahasuci nyan gohlom teubuka.\n9Nyoe sibagoe lambang jamén jinoenyoe; nyan meumakna bahwa peue-peue nyang ka teupeuseumah dan keureubeuen-keureubeuen beulatang nyang teupeuseumah ubak Allah, hana hase teupeusampoereuna até nurani ureuëng nyang ba peuseumahan.\n10Sabab banmandum upacara nyan na hubongan ngon peunajoh, ié meuneujiéb, dan meubagoe rupa upacara peusuci. Banmandum nyan na kheueh peuratoran-peuratoran lahé nyang meulaku meuguna sampoe ubak watée Allah geupeu barô lom teuma.\n11Teuma Almaseh ka teuka sibagoe Imeum Agong nibak hai-hai nyang gét nyang ka lheueh na. Khimah Tuhan bak teumpat Gobnyan geumubuet sibagoe Imeum Agong na kheueh Khimah nyang leubeh agong dan leubeh sampoereuna. Atra nyan hana jipeugét lé manusia; meukeusut jih, kon asai lam donya nyang geucebta nyoe.\n12Almaseh geutamong lam Ruweueng Mahasuci nyang na lam Khimah nyan teuma cit sigoe sagai keu siumu masa. Bak watée nyan Gobnyan hana geuba darah kaméng agam atawa darah aneuëk leumô keugeupeuseumah; nyang geuba na kheueh darah Geuh keudroe, dan deungon nyan Gobnyan ka geupeubeubaih geutanyoe siumu masa.\n13Darah nibak kaméng dan leumô agam meunan cit abée nibak keureubeuen aneuëk leumô, geupeu guna keuteureutek ateueh ureuëng-ureuëng nyang kutoe meunurot atoran agama mangat awaknyan jeuet keu gleh. Ngon lagée nyan, meunyoe darah dan abée nyan jeuet jipeugleh najih nibak ureuëng-ureuëng nyan,\n14peuteuk lom darah Almaseh! Meulalu Roh nyang keukai, Almaseh geupeu seumah droe Geuh keudroe ubak Po teu Allah sibagoe keureubeuen nyang sampoereuna. Darah Gobnyan teupeugleh até nurani geutanyoe nibak upacara agama nyang hana meuguna, mangat geutanyoe hase tapeutimang Allah nyang udeb.\n15Nyang kheueh sabab jih Almaseh jeuet keu nyang ba ubak peujanjian nyang barô, mangat ureuëng nyang ka geutawök lé Allah jeuet jiteurimong beureukat-beureukat abadi nyang ka geupeujanji lé Allah. Banmandum nyan hase teujadi sabab kana nyang maté, nyan kheueh Almaseh; dan deungon maté Geuh nyan hase teupeubeubaih manusia nibak buet-buet nyang salah nyang ka awaknyan peubuet bak watée peujanjian nyang phon mantong meulaku.\n16Meunyoe na surat warésan, meuseuti teuma beuna bukeuti jih bahwa ureuëng nyang peugét surat nyan ka meuninggai donya.\n17Sabab surat warésan hana meuguna simantong ureuëng nyang peugét surat nyan mantong udeb. Surat nyan jeuet teupeuguna meunyoe nyang peugét surat nyan ka maté.\n18Sabab nyan peujanjian nyang phon pih meuseuti teupeu aséng ngon darah.\n19Phon-phon that Nabi Musa geupeusampoe banmandum peurintah huköm Allah ubak bansa Israel. Óh lheueh nyan Nabi Musa laju geucok darah aneuëk leumô dan darah kaméng agam, laju geujampu ngon ié, óh lheueh geureutek laju ateueh Kitab Huköm-huköm nibak Allah dan ateueh banmandum bansa Israel deungon geupeu guna naleueng hisop dan bulée bubiri nyang wareuna mirah tuha.\n20Sira geupeugah nyan Nabi Musa geupeugah lagée nyoe, "Nyoe kheueh darah nyang teupeusah peujanjian nibak Allah nyang meuseuti gata taát."\n21Óh lheueh nyan ngon cara nyang saban, Nabi Musa geuseutek teuma darah nyan ateueh Khimah Tuhan dan ateueh mandum alat-alat nyang teupeuguna watée iébadat.\n22Keubiet meunurot huköm agama Yahudi, rab banmandum peue-peue mantong teupeusuci ngon darah; dan desya barô kheueh hase teupeu amphon meunyoe na darah nyang ro.\n23Deungon cara lagée nyan kheueh barang-barang nyang meulambang hai-hai nyang di syeuruga, peureulée teupeusuci. Teuma keu hai-hai nyang di syeuruga nyan keudroe teupeureulée keureubeuen nyang jiôh leubeh gét.\n24Sabab Almaseh hana geutamong lam Ruweueng Suci nyang jipeugét lé manusia, nyang na kheueh meulambang Ruweueng Suci nyang sibeuna jih. Almaseh geutamong lam syeuruga keudroe; lam syeuruga nyan Gobnyan meuhadab Allah deumi keugeutanyoe dumna.\n25Imeum agong Yahudi tieb-tieb thon jitamong lam Ruweueng Mahasuci nyang na lam Baét Tuhan deungon teuba darah saboh beulatang. Teuma Almaseh hana geutamong keugeujak peuseumah droe Geuh meu ulang-ulang.\n26Sabab meunyoe lagée nyan, nyan saban cit Gobnyan ka kayém that meudeurita yoh phon donya nyoe teucebta. Teuma nyata jih, jinoenyoe nibak jamén akhé nyoe, Gobnyan teuka sigoe sagai keugeujak sampôh desya deungon cara geukeureubeuen droe Geuh keudroe.\n27Po teu Allah ka geupeu teutab bahwa manusia maté sigoe sagai óh lheueh nyan barô kheueh geupeu sidang lé Allah.\n28Meunan cit deungon Almaseh sigoe sagai teupeuseumah sibagoe keureubeuen keuteusampôh desya ureuëng ramé. Gobnyan teuma teuka lom bak watée nyang keudua goe, kon geujak peuseuleusoe soai desya, teuma keugeujak peuseulamat ureuëng-ureuëng nyang teungoh jipreh-preh Gobnyan teuka.


Meusigrak – Jejak Publisher\nHome / Antologi Cerpen / Meusigrak\nCategory: Antologi Cerpen Tags: Antologi Cerpen, Bahasa Aceh, Fantasi, Meusigrak, Qusthalani\nAntologi Cerpen – Fantasi, Bahasa Aceh\nMeusigrak: Kumpulan Cerpen Bahasa Aceh\nMatèè aneuk mupat jrat, gadeuh adat pat tamita. Nyo nakeuh saboh tamsilan ureung dilèè keu getanyoe, tamsilan nyan meu makna nakeuh tanyo beutaglöng tapeutimang adat ngeun budaya keunebah indatu. Salah saboh jih ngeun ta peulahè keulai saboh calitra lam bahsa droe teuh, bahsa Aceh.\nBuku nyoe saboh bukti keu mandum tanyoe bansa Aceh, nyang bahwa ureung geutanyoe manteung jeut geutuleh saboh calitra lam bahsa droe teuh. Dak pih buku nyo jioh that mantöng nibak beutoi ngeun lagè tanyo harap, tapi nyoe keuh saboh useuha tanyo peu udép klai budaya Aceh.\nMeusigrak geu angkat keu nan nibak phon buku, meumakna nakeuh geutanyo nyang udép lam bumo Aceh kajeut beudöh bèk tengeut lèè. Beu ta peusigra teuh mandum ta peunyata cita-cita pang ulèè Nanggroe dilèè untuk Aceh nyang sejahtra.\nBeusaban saban beulagè seunasab meu adoe a, beumeusigrak tapejuang keu nanggroe. Aceh beumulia nibak mata donya, nyan mandum na nibak geutanyo. Buku nyoe jeut keu saboh motivasi keu gurèè sikula untuk geuputuri keulai bahsa indatu.\n2 Eko Faisal\n6 Siti Rahmah\n12 Nurul Hafiza\n13 Ida Fitriani\nBe the first to review “Meusigrak” Cancel reply


Ureuëng Tajik Cina - Wikipèdia bahsa Acèh, ènsiklopèdia bibeuëh\nUreuëng Tajik Cina\nUreuëng Tajik Cina, atawa Pamiri Cina (Bahsa Cina: 塔吉克族, Pinyin: Tǎjíkèzú), nakeuh saboh bansa nibak 56 boh bansa nyang geupeusah lé kuwasa Rèpublik Rakyat China.\nNarit nyoe geungui keu padum-padum boh bansa Pamiri Irani. Bansa nyang paléng rame beunileuëngjih nakeuh bansa nyang geumarit bahsa Sarikoli, Shughni, ngon Wakhi. Ureueng nyoë geungui cit bahsa Uyghur, Kyrgyz ngon Cina meunyo keuneuk peugah haba ngon bansa la’én.\nBansa nyang bak thôn 2000 meubileuëng 41.028 droë nyoë, na di Xinjiang, propinsi blah barat Cina. Bubé 60% beunileuëng bansa nyoë na di Wilayah Otonomi Tajik Taxkorgan. Bansa Pamiri nyang na di Cina atawa Tajikistan hana geumarit bahsa Tajik Irani barat nyang jeuët keu bahsa rasmi Tajikistan, meula’én ngon ureuëng Tajik nyang geungui bahsa Parsi, la’én jih bak bahsa, ugama ngon reusam. Musaphé awai abad 20 nyang geujak u da'irah bansa Pamiri nyoë, geubôh nan keu bansa nyoë Sarikoli, Tajik Gunong, atawa Ghalchah. Ugama bansa nyoë nakeuh Syi’ah Ismailiyah.\nBansa di Cina\nAchang - Bai - Bulang - Bonan - Buyei - Chaoxian/Korea - Dai - Daur - De'ang - Derung - Dong - Dongxiang - Ewenki - Gaoshan/Aborigin Taiwan - Gelao - Han - Hani - Hezhen - Hui - Jing - Jingpo - Jinuo - Kazakh - Kirgiz - Lahu - Lhoba - Li - Lisu - Man - Maonan - Miao - Menba - Mongol - Mulao - Naxi - Nu - Oroqen - Pumi - Qiang - Rusia - Salar - She - Shui - Tajik - Tatar - Tibet - Tu - Tujia - Uighur - Utsul - Uzbek - Wa - Xibo - Yao - Yi - Yugur - Zhuang\nGeurumpök nibak "https://ace.wikipedia.org/w/index.php?title=Ureuëng_Tajik_Cina&oldid=91070"\nÔn nyoe seuneulheueh geupeusaneut bak 21 Buleuen Limöng 2016, poh 19.38.


Gajah - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nGajah, salah saböh meunatang nyang raya, na beuralè, na gadéng nyang cukôp meuh'ay yumjih. Gajah na bak padum-padum nanggroë, lagèë nanggroë Thailand, Éndônèsiya, Afrika atawa nanggroë la'én. Di Nanggroë Acèh Darussalam gajah geuhôy deungon nan 'Po Meurah'. Na padum-padum boh teumpat geulatih gajah, lagèë di Sarèë Aceh Rayek, Lhôk Seumaw'è atawa bak teumpat la'én. Gajah nyang jithèë that gajah putéh lagèë di Thailand. Di Acèh geupeunan Gajah Kéng.\nWikimedia Commons na mèdia nyang na meupawôt ngön: Elephantidae\nGeurumpök nibak "https:https://www.duhoctrungquoc.vn/wiki/index.php?lang=ace&q=Gajah&oldid=105243"\nTerakhir diubah pada 17 Buleuen Siblaih 2017, pukul 22.03\nGajah - Wiki Basa Acèh\nÔn nyoe seuneulheueh geupeusaneut bak 17 Buleuen Siblaih 2017, poh 22.03.


2 Raja-Raja - Aceh Bible - Old Testament / 2Kings-22\nYosia meu-umu lapan thon watée gobnyan teubaiát jeuet keu raja Yehuda, dan gobnyan geumat peurintah di Yerusalem 31 thon treb jih. Ma gobnyan nan geuh Yedida binti Adaya, asai Bozkat.\n2 Yosia geupeubuet buet nyang keubiet galak até TUHAN. Gobnyan geuseutôt Raja Nabi Daud indatu gobnyan, dan geutaát banmandum huköm Po teu Allah deungon sipeunoh até.\n3 Raja Yosia na sidroe seukeutaréh neugahra nyang nan jih Safan bin Azalya, cucoe Mesulam. Nibak thon nyang keulapan blaih keurajeuen Raja Yosia, lé raja laju geupeutreun titah ubak seukeutaréh geuh lagéenyoe su jih, "Gata jak kheueh laju ubak Teungku Imeum Agong Hilkia nibak Baét TUHAN, dan gata lakée kheueh ubak gobnyan mangat jibri laporan keuhai jeumeulah péng nyang ka geupeusapat lé imeum nyang meutugaih nibak babah pintoe tamong Baét TUHAN.\n5 Yue gobnyan mangat geujok péng nyan ubak mando nyang kawai buet nibak Baét TUHAN. Awaknyan harôh geupeuguna péng nyan keungon bayeue upah\n6 bubena utoh kayée, utoh bangunan, dan utoh batée sira teubloe kayée ngon batée nyang peureulée.\n7 Mando-mando nyang kawai buet nyan jujoe-jujoe that, lé sababnyan hana peureulée teulakée laporan tanggong jaweueb teupeuguna péng nibak awaknyan."\n8 Safan laju geujak peusampoe peurintah raja nyan ubak Hilkia, lé Hilkia laju geupeugah ubak Safan bahwa gobnyan ka meuteumé kitab huköm-huköm TUHAN nibak Baét TUHAN. Hilkia geujok laju kitab nyan ubak Safan, lé Safan laju geubeuet kitab nyan.\n9 Óh lheueh nyan Safan geugisa lom ubak raja sira geupeugah bahwa péng nyang teukeubah nibak Baét TUHAN ka teucok dan ka jijok lé hamba raja ubak mandum peungawai nyang meutugaih nibak Baét TUHAN.\n10 Óh lheuehnyan Safan geupeugah, "Hilkia geujok kitab nyoe ubak ulôn." Dan lé Safan laju geubeuet kitab nyan dikeue raja.\n11 Meunan geudeungoe asoe kitab nyan, lé raja laju geupriek-priek peukayan gobnyan sabab seudeh that.\n12 Dan raja laju geujok peurintah nyoe ubak Imeum Hilkia, Ahikam bin Safan, Akhbor bin Mikha, Safan seukeutaréh neugahra, dan Asaya ajudan raja:\n13 "Jak kheueh tanyong ubak TUHAN keu ulôn dan keu banmandum rakyat Yehuda keuhai asoe kitab nyoe. TUHAN beungéh keu geutanyoe sabab indatu tanyoe hana geupeubuet peurintah-peurintah peue-peue nyang na teutuléh lam kitab nyoe."\n14 Dan geujak kheueh Hilkia, Ahikam, Akhbor, Safan dan Asaya geujak lakée peutunyok ubak sidroe inong nyang nan geuh Hulda. Gobnyan sidroe nabiah nyang tinggai nibak saboh gampông barô di Yerusalem. Lakoe gobnyan nan geuh Salum bin Tikwa, cucoe Harhas; gobnyan tukang peusaneut peukayan iébadat di Baét TUHAN. Óh ka lheueh Hulda geudeungoe peue nyang jipeugah lé awaknyan,\n15 lé gobnyan laju geuyue awaknyan mangat jigisa ubak po raja dan geupeusampoe peue nyang geupeugah lé TUHAN nyan:\n16 "Ulôn teuma Lôn huköm Yerusalem dan banmandum peunduduek lagée nyang teutuléh lam kitab lagée nyang ka geubeuet lé raja.\n17 Awaknyan ka jitinggai Ulôn dan jipeuseumah keureubeuen keu ilah-ilah nyang laén. Banmandum nyang awaknyan peubuet ka jipeubeudôh meureuka Ulôn. Ulôn beungéh keu Yerusalem, dan beungéh Ulôn nyan hana hase jipeuseungab.\n18 Teuma keuhai Raja Yosia, nyoe kheueh peusan Lôn, TUHAN Allah Israel, 'Óh ka lheueh gata deungoe peue nyang teutuléh lam kitab nyan,\n19 gata meunyeusai dan tapeumiyueb droe dikeue Ulôn. Ulôn ka Lôn ancam keu Lôn huköm Yerusalem dan peunduduek jih. Ulôn peujeuet banda nyan saboh peumandangan nyang keubit that teumakot, dan nan Yerusalem teuma Lôn peujeuet keu nan kutokan. Teuma watée gata deungoe keuhai ancaman lôn nyan gata tamoe dan gata priek peukayan gata sibagoe tanda gata seudeh. Ulôn ka Lôn deungoe doá gata,\n20 lé sababnyan huköman ateueh Yerusalem hana Ulôn peurhot simantong gata na udeb. Gata teuma meuninggai deungon damé.' " Lheueh nyan geuwoe kheueh utosan-utosan nyan ubak Po raja dan laju geupeusampoe peusan nyan.


1 Korintus 7 (ACEH)\n1Jinoenyoe ulôn keuneuk peugah haba keuhai nyang gata peugah lam surat gata. Meunyoe sidroe ureuëng agam hana meukawen, nyan gét\n2Teuma mangat bék teupeudaya ngon hai-hai nyang hana patot, leubeh gét sidroe ureuëng agam na purumoh jih keudroe dan tieb-tieb inong na lakoe jih keudroe.\n3Ureuëng lakoe harôh jipeupeunoh keuwajéban jih sibagoe lakoe keue purumoh jih, dan di purumoh harôh teuma jipeupeunoh keuwajéban jih sibagoe purumoh keue lakoe; maséng-maséng jipeupeunoh keuwajéban jih ateueh ureuëng laén.\n4Purumoh hana meukuasa ateueh tuboh jih keudroe; nyang meukuasa ateueh tuboh jih na kheueh lakoe. Meunan cit lakoe hana meukuasa ateueh tuboh jih keudroe; nyang meukuasa ateueh tuboh jih na kheueh purumoh.\n5Bék kheueh peujiôh sidroe ngon nyang laén seusabe lakoe binoe. Jeuet mantong meunyoe sikeujab, asai ateueh situju ban dua blaih pihak. Ngon lagée nyan maséng-maséng meuteumé meudoá ngon cara hana teuganggu. Teuma óh lheueh nyan bah kheueh gata saléng tameurab lom sibagoe ureuëng meulakoe binoe. Meunyoe hana lagée nyan, singoh gata teuma jisáh lé roh jeuhet, sabab gata hana teuga tapeuteun hawa nafeusu.\n6Nyang ulôn peugah nyoe kon kheueh sibagoe peurintah, teuma sibagoe naseuhat.\n7Nyang sibeuna jih ulôn leubeh galak meunyoe mandum ureuëng lagée ulôn. Teuma maséng-maséng ka teuterimong karonya nyang khusos nibak Po teu Allah. Sidroe ureuëng na karonya lagée nyoe, nyang laén na teuma karonya nyan.\n8Keu ureuëng-ureuëng nyang gohlom meukawen dan keu ureuëng-ureuëng inong nyang ka balée, nyoe kheueh naseuhat ulôn: Leubeh gét Gata teutab udeb lagée ulôn.\n9Teuma meunyoe Gata hana hase tapeuteun nafeusu, bah kheueh Gata meukawen. Sabab leubeh gét Gata meukawen nibak nafeusu gata meuhuéb-huéb lagée apui hu.\n10Keu ureuëng nyang ka meukawen, nyoe kheueh peurintah ulôn: (Nyang sibeuna jih kon ulôn nyang bri peurintah nyoe, teuma na kheueh Tuhan.) Sidroe ureuëng inong nyang ka meukawen bék kheueh jitinggai lakoe jih.\n11Teuma meunyoe inong nyan ka jitinggai lakoe jih, inong nyan bah kheueh teutab hana meulakoe, atawa jigisa ubak lakoe jih. Dan sidroe ureuëng lakoe hana jeuet jitaleuek purumoh jih.\n12Keu ureuëng nyang laén-laén, naseuhat ulôn na kheueh lagée nyoe: !!-- nyoe naseuhat ulôn keudroe, kon naseuhat Tuhan !!-- meunyoe sidroe ureuëng Kristen jimeukawen ngon sidroe ureuëng nyang hana meuiman ubak Almaseh, dan purumoh jih nyan situju keu udeb meusajan ngon lakoe jih nyan, ureuëng nyan hana jeuet jitaleuek purumoh jih nyan.\n13Dan meunyoe sidroe inong Kristen jimeulakoe ngon sidroe agam nyang hana meuiman ubak Almaseh, dan lakoe jih nyan situju keu udeb meusajan ngon purumoh jih nyan, teuma inong nyan hana jeuet jitaleuek lakoe jih nyan.\n14Sabab lakoe nyang hana meuiman teupeulayak jeuet keu anggota umat Allah sabab purumoh jih nyan ka jeuet keu milék Allah. Meunan cit keu purumoh nyang hana meuiman teupeulayak jeuet keu anggota umat Allah, sabab jimeukawen ngon lakoe nyang ka jeuet keu milék Allah. Meunyoe hana lagée nyan, aneuëk-aneuëk awaknyan jeuet keu aneuëk-aneuëk kaphe, padahai aneuëk-aneuëk nyan teuanggab sibagoe anggota umat Allah.\n15Teuma meunyoe ureuëng nyang hana meuiman nyan jitinggai lakoe jih atawa purumoh jih nyang Kristen, bék gata tam jih nyan. Lam hai nyoe Gata nyang inong atawa nyang agam beubaih, sabab Allah meuharab mangat Gata udeb ngon rukon.\n16Sabab Gata sibagoe purumoh !!-- nyang ka meuiman ubak Tuhan !!-- pakriban kheueh Gata hase tateupeue ngon paih bahwa Gata hana hase tapeuseulamat lakoe gata? Meunan cit Gata sibagoe lakoe nyang Kristen, pakriban Gata hase tateupeue ngon pasti bahwa Gata hana hase tapeuseulamat purumoh gata?\n17Bah kheueh maséng-maséng jiatoe udeb jih meunurot bimbéngan Tuhan lagée nyang ka geupeuteuntée lé Po teu Allah keu jihnyan bak watée Allah geutawök jihnyan keujipeucaya ubak Gobnyan. Nyan kheueh peuratoran nyang ulôn purunoe bak tieb-tieb jeumaáh.\n18Miseujih, meunyoe sidroe ureuëng nyang ka meukatan bak watée jih nyan jiteurimong panggelan Allah, bék kheueh ureuëng nyan jiuseuha jisampôh tanda-tanda meukatan nyang ka na bak jih nyan. Meunan cit keu ureuëng nyang gohlom meukatan bak watée jihnyan jiteurimong panggelan Allah, bék kheueh ureuëng nyan jilakée meukatan.\n19Sabab teuseutôt peuratoran meusunat atawa hana, bandua nyan saban mantong hana meumakna meubacut pih. Nyang peunteng na kheueh teuseutôt peue-peue nyang geupeurintah lé Po teu Allah.\n20Bah kheueh tieb-tieb ureuëng udeb lam keuadaan lagée watée jihnyan jiteurimong panggelan Allah.\n21Meunyoe bak watée Gata teutawök, Gata na kheueh sidroe namiet, bék kheueh Gata sampoe sosah payah tapike keuhai nyan. Teuma meunyoe singoh Gata meuteumé keuseumpatan jeuet keubeubaih, peuguna kheueh keuseumpatan nyan.\n22Sabab sidroe namiet nyang ka meuiman ubak Tuhan, na kheueh ureuëng Tuhan nyang ka beubaih. Dan sidroe ureuëng beubaih nyang ka meuiman ubak Tuhan, na kheueh namiet Almaseh.\n23Allah ka geubloe Gata dan ka lunaih geubayeue nyan. Lé sabab nyan, bék kheueh Gata seurah droe keu jeuet namiet manusia.\n24Ngon lagée nyan, Syedara-syedara, pakriban mantong keuadaan gata bak watée gata teutawök, bah kheueh Gata teutab udeb lagée nyan meusajan ngon Allah.\n25Jinoe keu ureuëng-ureuëng nyang gohlom meukawen. Keu hai nyan, ulôn hana kuteurimong peurintah meusapeue pih nibak Tuhan. Teuma sibagoe ureuëng nyang sabab rakhmat Tuhan patot teupeucaya, ulôn kutem kubri mubagoe naseuhat.\n26Teuingat ubak mandum keusosahan nyang teuancam nibak watée nyoe, ulôn pike leubeh gét meunyoe ureuëng teutab jiudeb lagée keuadaan nyang na bak saát nyoe.\n27Meunyoe Gata kana purumoh bék kheueh ta useuha mangat gata lheuh nibak purumoh gata nyan. Dan meunyoe Gata gohlom na purumoh bék kheueh gata useuha gata mita purumoh.\n28Teuma meunyoe Gata meukawen, nyan kon desya. Meunan cit teuma meunyoe sidroe aneuëk dara jimeukawen, hana rhot jih nyan ubak desya. Teuma, awaknyan nyang meukawen nyan teuma meuteumé ngon mubagoe keusosahan. Dan ulôn meuharab mangat Gata teupeujiôh nibak hai-hai nyang sosah nyan.\n29Nyang ulôn meukeusut lagée nyoe, Syedara-syedara: Nibak geutanyoe watée hana le lé. Phon nibak saát nyoe, soe mantong ureuëng nyang ka meupurumoh bah kheueh jih nyan udeb lagée ureuëng nyang gohlom meupurumoh;\n30ureuëng nyang mo, udeb jih siulah-ulah hana lam seudeh até; ureuëng nyang kém, siulah-ulah jih nyan hana geumbira; ureuëng nyang ka lheueh jimeubloe, siulah-ulah jihnyan hana sapeue na;\n31dan ureuëng nyang laloe nibak hai-hai donya, bah kheueh jiudeb siulah-ulah ureuëng nyan hana sibok ngon peue nyang jipeubuet nyan. Sabab, donya nyoe hana treb le, lam keuadaan nyang na jinoenyoe, teuma sapan sapa!\n32Ulôn meuharab that mangat Gata leupah nibak keusosahan. Ureuëng nyang hana meupurumoh teuma jipusat pikeran jih ubak hai-hai keu Tuhan, sabab jih jikeuneuk peumangat até Tuhan.\n33Teuma ureuëng nyang ka na purumoh jai that-that jipike keuhai donya nyoe, sabab jihnyan keuneuk jipeumangat até purumoh jih;\n34ngon lagée nyan, peuratian ureuëng nyan ka teuweuek-weuek. Sidroe ureuëng inong nyang hana meulakoe, atawa sidroe aneuëk dara, teuma jai that jipike keu hai Tuhan, sabab jihnyan meuharab that mangat jeuet jiwaraga jih keu milék Allah. Teuma sidroe ureuëng inong nyang ka meulakoe, jipeusaho pikeran jih ubak hai-hai donya, sabab jih nyan jikeuneuk peumangat até lakoe jih.\n35Banmandum nyang ulôn tuléh nyan na kheueh jeuet keujroh gata keudroe, hana meukeusut lôn tam nyoe dan lôn tam jéh. Nyang ulôn lakée na kheueh mangat Gata peubuet nyang beutôi dan patot, dan mangat Gata hase tapeusaho pikeran gata ubak Tuhan.\n36Meunyoe sidroe ureuëng meurasa droe jih hana jipeubuet nyang sipatot jih ateueh tunangan jih, meunyoe jihnyan hana hase jipeuteun hawa nafeusu jih, dan jihnyan meurasa peureulée jimeukawen ngon aneuëk dara nyan, bah kheueh jipeubuet peue nyang jirasa nyan jroh. Jihnyan hana meudesya meunyoe awaknyan meukawen.\n37Teuma meunyoe sidroe-droe ureuëng ka jicok keuputosan lam até jih keu hana jimeukawen ngon tunangan jih dan keuputosan nyan hana teupaksa, teuma nyang jipeubuet nyan jroh that, asai jihnyan teuga jipeubuet hainyan.\n38Jeulaih jih, ureuëng nyang meukawen gét buet jih, dan ureuëng nyang hana meukawen leubeh gét lom buet jih.\n39Sidroe ureuëng inong nyang ka meukawen jihnyan teuikat ubak lakoe jih simantong lakoe jih nyan udeb. Meunyoe lakoe jih ka meuninggai donya, inong nyan beubaih jimeukawen lom ngon ureuëng nyang jigalak; asai jimeukawen nyan seucara Kristen.\n40Teuma jihnyan leubeh meu-untông meunyoe hana jimeukawen le. Nyan peundapat ulôn keudroe, teuma ulôn rasa bahwa nyang ulôn peugah nyan na kheueh ngon kuasa Roh Allah.


That MeuYahudi Akai Teuntra Israel, Ji Timbak Ureung Lam Seumijid Aqsha - NASAJA BERITA\nHome › Donya › gaza › israel › nasaja › palestina\nThat MeuYahudi Akai Teuntra Israel, Ji Timbak Ureung Lam Seumijid Aqsha\nNasaja Berita – Palestina, Akai awak teuntra Israel ngonn akai asee mantong get akai asee siangen neukiraju. Roh takheun meunan bak phon ta tuleh, nyan dum brat ji ek darah teuh. Ukuran suah tajak krok boh timon phang teungoh cot uroe timang.\nMeunurot info nyang ka meutuleh bak detik.com ata geu kutip dari media Anadolu Agency, ubak tanggai 19/2 uroe Selasa, malam Rabu baroesa, troh awak teuntra Israel ji jak u seumijid, Mesjidil Aqsha, Yarussalem. Nyan bek neupike ji jak seumayang keunan. Ji jak timbak jama'ah ngon beudee. Kon aneuk beude karet ji pakek, tapi sit memang aneuk busoe. Teuman kon that meu yahudi akai jih.\nWatee geulaporkan le saksi mata sinan, hana roh geupeugah padum droe awak teuntra Israel nyang jak keunan. Teuman lheuh jak lakee info bak awak palang Merah Palestina, na sidroe nyang suah jak rawat di rumoh saket wap luka timbak. Nyan sagai ji peugah le awak nyan, hana ji peujeulaih meubacut teuk pih.\nKeujadian jih bak pinto gerbang Ar-Rahma. Nyan geurbang seumijid nyang paleg toe deungon teumpat nyang teungoh brat that konflik uroe Seulanyan tanggai 18/2 baroe. gara-gara awak teuntra Israel jak top geurbang nyan bak uroe Aleuhad baroe jih tanggai 17/2. Teuman kon that meuarakate buet awak teuntra Israel nyan. Lam paih ngon pham bak talak jih si go, mangat ji turi soe geutanyoe.\nBak uroe nyan, na seukitaran 20 droe ureung tanyoe Palestina nyang jak demo ji timbak, ji poh le teuntra Israel paleh nyan. Meunan nyang kalheuh geu konfirmasi haba le jurubiacara kementrian kesehatan Gaza, Ashraf al Qidra. "Man dua ploh droe nyan luka timbak, aneuk beude timah ji pakek ji timbak ureung geutanyoe." Paleh troh lam darah awak Israel nyan. Nasaja kiraju.\n1 Response to "That MeuYahudi Akai Teuntra Israel, Ji Timbak Ureung Lam Seumijid Aqsha"\nApa Dollah February 23, 2019 at 4:49 AM\nBit meu yahudi awak yahudi


Photos of ukhty_sabila in Instagram Account gallery hijab\nGalleri hijaber Random post Mari berteman\n40 Photos 15.3KFollowers 56Followings\nInstagram Photos and Videos of ukhty_sabila. Download, Comment, Like gallery hijab Photos and Videos Shared by ukhty_sabila Instagram Account\nassalam'ualaikum selamat pagi guys @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 11 146\nAssalam'ualaikum met malem guys @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nAssalam'ualaikum met pagi all @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 26 691\nAssalam'ualaikum met malem @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 26 512\nAssalam'ualaikum met pagi teman @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 24 422\nSelamat malam met rehat all @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 27 718\nAssalamu'alaikum @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 18 559\nAssalamu'alaikum selamat pagi guys @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 17 543\nAssalamu'alaikum selamat malam @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 16 650\nHappy sunday @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nGoodnight all @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 17 539\nAssalamu'alaikum selamat siang @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 25 750\nAssalamu'alaikum selamat pagi all @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 21 749\nShare 23 663\nAssalamu'alaikum selamat pagi @emaa_rima @naddyafeb @atikadewi414 @ukhty_sabila @putri_amell03 @syafira_amiraa @rizka_amiraa @sasyaameliaa @intanmaulida04 @ima_shoviaa #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 21 535\nShare 13 424\nAssalamu'alaikum selamat pagi @emaa_rima @naddyafeb @atikadewi414 @ukhty_sabila #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 7 258\nAssalamu'alaikum met rehat all @emaa_rima @naddyafeb @atikadewi414 @ukhty_sabila #ukhtysabila #aceh #selfie #inoengaceh #bidadariselfie #kocak #selfie #Indonesia #awesome #follow4follow #lfl #like #like4like #follow4follow #barbie_muslimah #hijabers #barbiemuslimah #doubletap #taptap #tap2x #follow #fff. #terfujilah #nature #exploresumut #remajaaceh #komunitas_hijab_indonesia #cantikberhijab #cantik #beautifulgirl .\nShare 14 561


Bahsa - Howling Pixel\nBahsa nyan na keuh saboh alat keu ta peugah haba nibak ureueng ramee.\nAmirika Syarikat (AS) (bahsa Inggréh: United States of America) nakeuh saboh neugara republik federal nyang na di wilayah Amirika Utara nyang teudong nibak 50 boh nanggroe beunagi ngon saboh distrik federal distrik nang nanggroë Washington DC. Amirika Syarikat meuceue ngon Meksiko ngon Lhôk Meksiko blah tunong, ngon Kanada blah utara, blah barat meuceue ngon La'ôt Pasifik ngon blah timu ngon La'ôt Atlantik. Duwa neugara beunagi\nAmirika Carékat nakeuh meuklèh ngon tanoh darat Amirika, Alaska ngon Hawaii. Alaska na di ujông baratla'ôt Amirika Barôh, meuceuë ngon Kanada blah rot timu ngon Rusia blah rot barat nyang geupisah ngon Seulat Bering. Salang Hawaii nakeuh pulo-pulo lam La'ôt Pasifik.\nBahsa Peurancih (français, la langue française) nakeuh bahsa bansa neugara Peurancih.\nBasa Acèh (بسا اچيه), nakeuh saboh basa nyang geungui di Acèh, keucuali padum-padum boh da'irah, lagèë Acèh Tamiang, Bener Meriah, Acèh Teungoh, Gayo Lues, Acèh Teunggara, Acèh Singkil ngön Simeuluë.\nQawafi atawa la'én-la'én nibak nyan.Nyan bandum jih nan cabeuëng èleumèë lam bahsa Arab. Deungon na tameureunoë èleumèë nyan tanyö akan jeuet ta bôh makna Al-Qur'an ngon Hadih seureuta Kitab-kitab Ulama.\nBahsa Indônèsia (bahsa Éndônèsiya: Bahasa Indonesia), bahsa nasional bak nanggroë Indônèsia. Bahsa nyoë nakeuh seubagoë bahsa persatuan Éndônèsiya.\nBasa Inggréh (Basa Inggréh: English language) nakeuh saboh basa nyang jimarit lé ureueng Inggreh di United Kingdom. Karap ban dum buet administrasi geungui bahsa nyoe. Asai basa nyoe nakeuh nibak nanggroë Inggréh nyang nang nanggroejih London.\nBasa Inggréh ka meuceuhu ban saboh donya. Nanggroë-nanggroë rayek nyang ka geungui basa Inggréh nakeuh Amirika Syarikat, Australia ngon Kanada.\nLugat basa Inggréh pih na mumacam bagoe, lagèe lugat Inggréh di Amirika mubida ngön lugat nyang na di nanggroë Australi.\nMeunan syit basa inggreh nyang na di Singapor, lugatjih mubida sit ngon nyang na di Inggreh. Ka meujampu ngen lugat Cina atawa Meulayu.\nBeulanda atawa Blanda (Bahsa Beulanda: Nederland) nakeuh saboh nanggroë nyang na di kawasan Iërupa Barat. Blanda na 12 banda administrasi yang dikheun provinsi (provincies).\nLimburgNakeuh daerah jih teubagi nibak kuta-kuta (gemeenten). Na pulau di Karibia yang roh lam po Belanda: Antillen Belanda, dengon Aruba.\nBèlgia (Bahsa Beulanda: Koninkrijk België, Bahsa Peurancih: Royaume de Belgique, Bahsa Jeureuman: Königreich Belgien) nakeuh saboh neugara nyang na di kawasan Iërupa Barat. Brussèl keuh nang nanggroë di Bèlgia.\nIndônèsia nakeuh saboh nanggroë nyang paléng luwah nyang na di Asia Teunggara. Deungön le pulo 18.110 boh pulo, Indônèsia nakeuh nanggroë meupulo-pulo paléng rayek di dônya.Indônèsia geubagi lam 33 boh propinsi, rôh lam nyan 2 boh da’irah otonomi kusuih (Acèh ngön Papua), saboh da’irah istimèwa (Yogyakarta) ngön saboh da’irah kusuih nang nanggroë (Jakarta).\nSurat An-Nas (bahsa Arab: النَّاسِ, An-Nas, "Manusia") nakeuh surat nyang keu-114 lam Al-Qur'an. Surat nyoe geupeutrön di Meukah.\nWikipèdia bahsa Acèh na bak 12 uroe Buleuen Lapan 2009. Haba nyoe laju geuteurimöng lé Fadli Idris nyang bak watèe nyan gobnyan seubagoe Koordinator Komunitas Blogger Aceh (kayém geukheun Aceh Blogger Community). Yôh mantöng lam inkubator, Fadli geupeukeumang Wikipèdia nyoe ngön sidroe ureueng ngui laén nyang geungui nan Si Gam Acèh bak awai thôn 2008. Ureueng-ureueng nyang cah röt Wikipèdia nyoe cit ka geumarit ngön Mark Durie, sidroe ureueng meurunoe bahsa (atawa geukheun linguistik) asai Australia. Mark nakeuh salah sidroe ureueng luwa nyang tom geumeurunoe bahsa Acèh.Asoë pikéran keu geupeuna Wikipèdia bahsa Acèh nakeuh saweuëb na Wikipèdia lam bahsa da'irah laén, miseuëjih Wikipedia bahsa Jawa, Wikipedia bahsa Sunda, ngön Wikipedia bahsa Banyumasan.Bak awai thôn 2009, Abi Azkia, nyang sidroe ureueng peurunoe 'èleumèe agama di da'irah Pidie geupeuramè Wikipèdia bahsa Acèh. Abi geubantu teumuléh teunuléh-teunuléh bhaih agama Islam. Lam teunuléh gobnyan bak Serambi Indonesia, Abi geupeutrang pakön payah bak tateumuléh lam bahsa Acèh. Abi geupeugah meunyo bahsa Acèh na bida bak kri teumuléh. Laén nibak nyan, bahsa Acèh nyang geungui cingkunèk cit jeuet keu saboh masalah. Kureung le jeumeulah kata lam bahsa Acèh nyang geuteupeu ngön hana kayém teumuléh lam bahsa Acèh nyan cit saboh masalah keu geuteumuléh lam Wikipèdia. Adak pih meunan, gobnyan geuyakin meunyoe geutém ôseuha ban dum masalah nyan ék geupeugadöh demi tapeulahra bahsa Acèh nyang teuka nibak éndatu bansa Acèh.


Bida antara revisi nibak "Al-Andalus" - Wikipèdia bahsa Acèh, ènsiklopèdia bibeuëh\nBida antara revisi nibak "Al-Andalus"\nGeunantoë tiëp 17 Buleuen Siplôh 2015 08.34\nGeunantoë tiëp 16 Buleuen Siplôh 2015 23.32 (peusaneut)\nGeunantoë barô bak 17 Buleuen Siplôh 2015 08.34 (peusaneut) (pubateuë)\n'''Al-Andalus''' nakeuh nan saboh wilayah nyang bak masa dilèe jeuet keu wilayah kuasa ureuëng Iseulam di banuwa [[Iërupa]]. Neuduëk wilayah al-Andalusia nyoë na di tanjông Iberia, bak masa jinoë ka jitamong lam da'irah nanggroë [[Portugéh]] ngon [[Seupanyo]]. Keurajeuën nyan na geumat kuasa that luwah nibak abad keu-8, ngon wilayah keurajeuën trôh u Septimania nibak bagian seulatan nanggroë [[Peurancih]]. Ureuëng duëk di wilayah nyan geuturi ngon nan Muslim Seupanyo atawa Muslim Iberia. Mandum nan yang geuthée nyan leubéh umum teuka nibak bangsa Moor antara thôn 711-1492 bak masa mandum ceuë kuasa nibak wilayah nyan jiubah lè geurakan Reconquista atawa geurakan peuhancô Iseulam dari wilayah tanjông Iberia.\nPhôn lheuh geupeutalô Hispania lè ureuëng Iseulam, laju geupuga wilayah keurajeuën nyang kira-kira sabè ngon da'irah nyang jinoë geupeunan [[Andalusia]] modern. Lam bhah pulitèk al-Andalusia nakeuh saboh provinsi nibak [[khalifah Umayyah]] bak masa [[Khalifah]] [[Al Walid I]] (711-750). Lheuëh nyan meusambông lom masa kuasa [[Imarah Cordoba]]. Bak masa Imarah Cordoba nyan al-Andalusia ibarat jih lagèe panyot bagi ureuëng meurunoë di Iërupa, di banda Cordoba ka jeuët keu budaya ngon ekonomi nyang paléng hayeuë di dônya. Prestasi eleumèe nyang meuceuhu that watée nyan nakeuh eleumèe trigonometri, falaq, operasi ngon eleumèe ubat.\nLam seujarah al-Andalusia rab hana tom seungap nibak gabuëk meuprang ngon ureuëng kaphè dari keurajeuën Kristen di barôh. Sampoë runtôh keurajeuën khalifah Umayyah al-Andausia ka crè brè lam padum-padum boh nanggroë ubeut. Lam saboh seurangan dari Kristen nyang that rayeuk lè raja Alfonso VI, u dairah nyan trôh beunantu nibak bangsa Al Murafid atawa ureuëng Berber. Meuseubab ngon nyan na kira-kira saboh abad leubéh al-Andalusia geuatô langsông lè bangsa Al Murafid ngon Al Muhad dari [[Murrakusy]].\nGeurumpök nibak "https://ace.wikipedia.org/wiki/Kusuih:MobileDiff/89215"


PUE NYOE UREUNG, MANTÖNG BÖH BROH LAM KRUENG? - NASAJA BERITA\nHome › Aceh › Aceh timu › lingkungan hidup\nPUE NYOE UREUNG, MANTÖNG BÖH BROH LAM KRUENG?\nNasaja Berita — Aceh Timu, Meunurot bak hie ta kalön, bak sang daerah nyan diet that-that tong broh nyang diseudia le Poemerintah. Hai pakön ek na pikiran lagee nyan, seubab bak nyang leumah, le masyarakat nyang böh broh lam krueng Idi. Karap ngop krueng ngen broh neu kira ju.\nSi gö-gö ji pot be Allahu Rabbi ku peugah, putoh bulee idong neu kira ju, han ek teu bu. Nyan meunyoe lewat röt tutue Idi Rayek, hana cerita ju. Aroma get that sedap, talo aroma mie sedap rasa ayam. Leupah na teuh.\nNyan böh broh lam krueng kön peukara baro di wilayah nyan, ka trep ka. Nyang yö teuh, krueng Idi jeut keu tong broh paleng panyang di donya. Ka meureumpök rekor MURI atawa Guiness Record Book, ji teumee tamöng tiphi Pak Bupati sang.\nGeupeugah le Bang Reza, salah sidroe warga Idi, nyang bahwa cukop that weuh bak kalon geu kalon ureung böh broh pat nyang meuh'eut.\n"Takheuh pungoe ok teu koh, takheun bangai panyang sikula. Ta kheun hana utak tangkurak ubee raya. Teuman kön han ek ta pike." Meunan kheun beliau nyan, sambelan geu top idong, ji pot be get that meu s'ap lam jantong neu kira ju.\nDi Bang Rahmat, warga nyang laen lagee haba itu sit, bak geu kalon broh get that jai lam krueng geu kheun, "Sang krueng tanyoe jeut keu tong broh paleng panyang di Aceh, sang di Indonesia. That geu soh min dih."\nNyang jeut ta harap kalinyoe, bak Poemerintah beu ji sedia tong broh nyang raya-raya ji peuduk bak bineh jalan. Mangat meuhoe böh broh pih di ureung tanyoe. Meunan sit keu ureung gampong nyang ka tinggai di kota. Beu na utak lah siangen, ka hana that, meu siangen kön beu na.\nNyang meunyoe ka na meunan, adak ji drop le petugas atawa ji seunuet atawa meumada ji tham le Poemerintah, ka jeut. Seubab ka na tong broh. Jinoe watee ta peugah bak ureung, bek neu böh broh lam krueng, na neu teupu geu jaweub? "Beh pat sit tong broh nyang jeut ku böh broh lon?"\n"Teuman nyan model jawaban, nyang pah kön broh ta sak lam ulee geuh." Meunan cerita Bang Ma'un.\nNyan Apa Raban peuingat keu rakan-rakan seukalian. Tanyoe manusia ka geu brie utak le Poe teuh, ka ta tu'oh seumike. Jadi broh bek ta peu pö hoe nyang seunang atee teuh. Kuto, meu be han ek ta com putoh bulee idong teuh.\nNasaja Berita neukira ju.\nKeu sumber berita Apa Raban cok bacut sapat, nyang phon meukalön berita nyoe bak situs acehsatu.\n0 Response to "PUE NYOE UREUNG, MANTÖNG BÖH BROH LAM KRUENG?"


Binatang - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nMeulatang nakeuh salah saboh peuneujeuët Allah. Le that curak meunatang nyan, na nyang peuët boh gatéh, na nyang duwa. Na nyang meusayeuëp, na cit nyang meuiku.\nNa lam kawan meulatang nyan udép di darat, lagèë manok, iték, asèë, cagèë, gluëh, leumo ngon la'én-la'én lom. Meulatang-meulatang nyang udép lam ië lagèë eungkôt. Eungkôt pih meumacam nanjih, na eungkôt surè, mulôh, kadra ngon nyang la'én. Teuma na chit nyang udép bak duwa pat, meukuseuëdjih udép lam ië ngon bak darat lagèë buya, punyië, cangguëk le lom la'én.\nUmpeuën meulatang nyan pih le macam curak, na nyang pajôh ôn kayèë, naleuëng lagèë kamèng, bubiri, leumo, keubeuë, rusa atawa la'én nibak nyan. Na chit eumpeuën meulatang nyan sië, meukeusuëdjih jipajôh sië/tubôh meulatang la'én, lagèë rimuëng, buya, uleuë atawa miseuë la'én. Teuma na chit meulatang nyang pajôh böh kayèë, lagèë eungkong.\nWikimedia Commons na mèdia nyang na meupawôt ngön: Animalia\nGeurumpök nibak "https:https://www.duhoctrungquoc.vn/wiki/index.php?lang=ace&q=Binatang&oldid=121018"\nTerakhir diubah pada 19 Buleuen Sikureueng 2020, pukul 23.26\nÔn nyoe seuneulheueh geupeusaneut bak 19 Buleuen Sikureueng 2020, poh 23.26.


Isra` Mi'raj, Momentum Ta Peubèrèh Kualitaih Seumbahyang - NASAJA BERITA\nHome › agama › Isra Mikraj › israk mikraj\nIsra` Mi'raj, Momentum Ta Peubèrèh Kualitaih Seumbahyang\nNasaja Berita - Agama, Meunyo lam thôn-thôn ka leupah, tanyoe mandum teuh sadar nyang bahwa malam uroe 27 Rajab nakeuh saboh uroe nyang mulia. Seubab nibak malam nyan Nabi geutanyoe mulia, Muhammad Saw neupeujalan lé Allah ta'ala u Mesjidil Aqsha sampoe sidratul muntaha. Blah déh langèt keue tujôh. Peristiwa nyan, nyang mandum geutanyoe teupu deungön nama Isra dan Mikraj.\nTeuma lam thôn nyoe, perayaan Isra dan Mikraj lam nanggroe tanyoe teungöh kureung gah. Nanggroe teungöh gabuk deungön wabah virus corona. Lé poemerintah ka geupeuteubiet himbauan. Supaya tanyoe bèk that seuréng ta meusapat lam ureueng ramè. Teuntè nyan demi kemaslahatan umat manusia. Seubab wabah virus corona nyan mudah that tersebar lam kawan ramèe. Le ka nanggroe lam dônya teungöh menderita. Rôh Indonesia lam kawan nyan.\nBah pih meunan geutanyoe bèk sagai-sagai ta tuwö keue peringatan Israk dan Mikraj. Ka h'ana ta rayakan deungön dakwah islamiyah, ceuramah atawa khanduri di seumijid dan di meunasah, teuntè seucara pribadi, geutanyoe jeut ta peuingat, ta peurayek uroe nyang mulia nyoe.\nLam seujarah, Isra dan Mikraj nyoe keuh nyang jeut keue seubab trôh syari'at seumayang keue geutanyoe umat Nabi Muhammad. Seuréng ta deungö riwayat kiban mulia syari'at seumbahyang neucok lé Nabi, langsông bak Allah ta'ala sidéh di Sidratul Muntaha.\nKeue geutanyoe umat, ta cok momentum peringatan Isra dan Mikraj nyoe beu jeut keu saboh peulajaran untuk ta lhôh keulayi, kiban ka kualitaih seumbahyang geutanyoe. Pu keuh ka beutôi syarat ngön rukôn, pu keuh ka bèrèh tata cara, pu keuh ka timang adab lam seumbahyang.\nBagi nyang seulama nyoe mantöng le tinggai seumbahyang. Kajeut mulai kembali. Ta useuha bèk sampé tinggai lé ukeu teuma. Meunan sit ata nyang ka tinggai, ta azzam lam haté, supaya beu ék ta qadha. Seubab nyan na keuh utang geutanyoe hamba deungön Poe teuh Allah ta'ala.\nSeumbahyang nyoe nakeuh peukara nyang peurlè ta apeugrèd (upgrade). Dari golom, kajeut peuphôn. Nyang seuréng tinggai, kajeut peupunoh limöng watèe lam si uroe si malam. Nyang ka taubat, hana lé tinggai, kajeut mulai qadha ata awai.\nSeumbahyang nyoe peurlè ta yu paréksa sinoe lam dônya. Mulai dari niet, geurak lam seumbahnyang beutimang dan samporna. Bacaan mulai takbri bak awai, fatihah, tahyeut, seulaweut ngön saleum bak seuneulheuh beu rôh ta baca.\nNyang ka timang seumbahyang seucara lahé pih h'an meumada 'oh nan. Niet lam haté ta useuha beu beutôi punoh lillahi ta'ala. Beu keubiet-keubiet, lam seumbahyang nyoe ta ingat Poe teuh Allah nyang sidroe.\nDan beutôi. Nyan kön peukara mudah. Tapi nyan pih kön peukara susah. Seubab di Allah ta'ala brat neukalön nibak useuha dan niet geutanyoe untuk peusampurna seumbhayang.\nDeungön seumpurna seumbahyang, maka amalan laén akan ji ikôt. Dan akan trôh beutôi janji Allah ta'ala. Nyang bahwa deungön seumbahyang nyang beutôi, akan teu teugah dari buet dèsya, keuji dan mungkar.\nMaka h'an meleset kiban kheun Nabi, seumbahyang limöng tiang agama. Nyang peudöng seumbahyang (pubuet beu sampôrna), nakeuh ureueng peudöng agama. Dan soe nyang tinggai seureuta meukeulheuh ju seumbahyang, nyang keuh ureueng nyan, nyang jeut keue ureueng reulöh agama.\nSyèdara seukalian, nyang baca Nasaja Berita. Ta ingat dônya ka toe laju-laju bak akhé. Huru-hara rata sagoe. Wabah peunyakét karap tiep nanggroe, maka seucara individu geutanyoe ban mandum, jaga seumbanyang. Pubuet seumbahyang, peubeutôi seumbahyang. InsyaAllah, deungön keuheundak Poe, dônya akirat tanyoe seulamat lam seujahtra.\nNyoe tulésan nyoe, keue pengingat droe. Deungön tujuan jeut keu peulajaran dan pengajaran untuk tanyoe umat islam bersama-sama.\nAzis Azwardi,* warga Matangglumpangdua Meunasah Dayah nyang tinggai di Kutaraja.\n*Aneuk kumuen Apa Raban nyang mantöng lajang.\n0 Response to "Isra` Mi'raj, Momentum Ta Peubèrèh Kualitaih Seumbahyang"


Geulayang Kleung | Ka po beumanyang hai geulayang, jeut kalon beutrang peukateun donya\nKa po beumanyang hai geulayang, jeut kalon beutrang peukateun donya\nCakeuk February 16, 2007\nPosted by suhraaceh in Uncategorized.\nWatee ulon tuan mantong manyak, geupeuruno nazam nyo le ureung syik. Nazam nyo that meusyeuhu bak aneuk miet Aceh watee nyan. Nazam bhah cakeuk nyan teumanyong pakon naleung jeut panyang. Cakeuk nyo hana i piyoh sigohlom trok bak punca masalah. Meuno keuh nazam jih, jeut neubaca hai mandum syedara:\ni dong bak naleung panyang\npakon panyang i kah naleung?\nhana so rot i lon hai Po\npakon han ka rot i kah keubeue?\nhana so rabe i lon hai Po\npakon han ka rabe i kah aneuk miet?\nsaket pruet i lon hai Po\nPakon saket i kah hai pruet?\nbu mentah i lon hai Po\npakon meuntah i kah bu?\nkayee basah i lon hai Po\npakon basah i kah kayee?\nujeun rhah i lon hai Po\npakon ka rhah i kah ujeun?\ncangguk lakee i lon hai Po\npakon ka lakee i kah cangguk?\nuleue pathuk i lon hai Po\npakon ka pathuk i kah uleue?\nsiwah tak i lon hai Po\npakon ka tak i kah siwah?\ngalak-galak ku tak sigo\nTokoh sentral lam nazam nyo nakeuh cakeuk, cicem nyan kayem udep bak bineh krueng. Bak si uro cakeuk nyo ji kalon naleung nyan panyang. Meuheut jih tupeu masalah pakon naleung nyan panyang, sabab naleung panyang kon keadaan nyan lazem lam masyarakat nyan sabe lam keureuja, masyarakat nyan sabe lam buet jroh. Cakeuk nyo meuphom bahwa nyan tupeu masalah naleung panyang nakeuh naleung nyan keudro, kon bak trieng, kon bak beuringen, kon batee puteh, kon ija puteh bak batee jeurat.\nHana cakeuk nyo ji im keudro watee i kalon naleung panyang, dan hana cit langsong kram krum jijak cok sadeup jikoh naleung panyang nyan keudro. Ji tanyong ilee peu masalah jih langsong bak naleung nyan, lheuh nyan meutalo laju sampe trok bak puca masalah, rupajih sabab siwah nyan let uleue.\nDari nazam nyo tanyo jeut meuruno kiban saboh investigasi beu tapubut sigohlom konklusi ta cok, dan sigohlom aksi ta pubut. Meunyo hana investigasi, si naleung panyang jeut keu korban nyan ta inanya, atau aneuk miet nyan hana i jak rabe keubeue jeut keu tersangka. Investigasi nyo nyan me geutanyo trok bak punca masalah, nyan lam nazam nyo geupuduk siwah nyan cangklak. Siwah nyan cangklak nyo, sabab i tupeu hana pat jimeusulet bak cakeuk, jijak ancam cakeuk ngon kata-kata: “galak-galak kutak sigo”.\nNazam cakeuk nyo jeut ta kalon keu saboh patokan lam udeup geutanyo ureung Aceh, saboh nilai nyan jeut ta kheun “Acheh value” tatanilai udep ureung Aceh: “pareksa dilee sigohlom peh palee”. Hana jeut ta jak tudoh laju sidro-dro syedara geutanyo sigohlom ta pareksa ngon cara nyan beutoi dan elegan. Nyo cit nyan Geuyu le Allah Ta’ala lam surat Al Hujurat ayat 6:\nHai mandum ureung na iman, meunyo trok bak gata ureung fasiq nyan me saboh haba, pareksa ilee beuget, bek sampe gata jak peutrok musibah ateuh saboh kawom nyan gata hana tupeu keadaanjih, nyan peuget gata meurasa teulah ngon peu nyan gata pubut.\nAsai ureung Aceh January 7, 2007\nRame that ureung nyan peugah, Aceh nyo nakeuh singkatan dari Arab, Cina, Eropa, Hindia. Meunurot ide nyo, ureung Aceh nakeuh asimilasi dari peut boh bangsa nyan rayek. Ureung asai dari Arab, Cina, Eropa ngon Hindia geumeuranto trok u tanoh nyan teuma geukheun Aceh nyan. Jadi bak ceurita nyo, Aceh nyan teubentuk nakeuh lheuh mandum awak nyan, dari Arab, cina, Eropa ngon Hindi trok meusapat.\nHaba nyo meunyo ta pike leubeh lhok, jeut han ta pateh. Sabab nanggro Aceh ka teudong trep sigohlom awak Eropa tupeu kiban cara jak u Asia Tenggara. Awak Eropa baro tupeu jalan jak u Aceh lheuh Vasco de Gama meuteume jalan u Asia, bak abad 16 Masehi. Ureung Cina pih bak masa nyan nyan jak meuranto sidro dua, kon meukawom. Baro awak nyan jak meuranto meukawom-kawon u Asia Tenggara nakeuh bak masa awak Eropa trok. Jadi haba nyan peugah Aceh nyan singkatan dari Arab, Cina, Eropa, Hindia, han jeut ta pateh. Malahan meunyo jeut, ta tulak.\nUreung nyan takheun ureung Aceh ka na bak ujong pulau Sumatera nyan meuribee atawa meuploh ribee thon. Meunurot Tgk. Ali Hasymi, bak jameun dilee ureung Aceh teubagi lam peut bok kawom:\nKawom Imeum Peut\nKawom Ja Batee\nKawom Tok Sandang\nKawom Lhee Reutoh\nMeunyo ta lhoh leubeh lhok, asai peut boh kawom nyo dari peut boh gelombang migrasi manusia u Aceh. Kawom Imeum Peut trok dari Persia, kawom Tok Sandang trok dari India. Teuma kawom Ja Batee ngon Kawom Lhee Reutoh ka awai udep i Aceh. Meunyo lon spekulasi, kawom Lhee Reutoh nyo ha hubungan ngon ureung-ureung asli (native) i Andaman ngon Nicobar. Kulet ureung nyo itam ngon ok keuriteng.\nMeunyo ta kalon bak teori Out of Africa, ureung nyo ka geutamong u Andaman sekitar 90ribe thon u likot. Lheuh nyan trok kawon Ja Batee, nyan saboh masa ngon Orang Asli i\nMalaysia.Meunyo ta kalon bak sejarah geologi Aceh lam kisah-kisah jameun, teori Out of Africa gelombang phon rot Andaman, lheuh nyan u Aceh, bacut-bacut trok u Australia (jeut keu ureung Aborigin), jeut ta cok keu bahan kaji. Bak ceurita jameun, kapai-kapai geuteungoh bak pelabuhan i daerah Montasik/Kuta Baro. Lheuh nyan nan gampong-gampong i nan pih cocok ngon suasana daerah bineh pasi. Na gampong Pante, na gampong Tanjong. Teuma daerah Cot Keu-eung nakeuh daerah kareung i yup jih. Bak watee nyan daerah Banda Aceh nakeuh laot. Referensi nyo jeut keu petunjuk keu tanyo, bahawa ureung Aceh ka meuduk bak nanggro nyan geupeunan Aceh, ka geumarit basa Aceh, bak masa sigohlom jameun eh keuneulheuh (Pleistocene, 11000 SM) .\nUntuk ta peusaheh ata nyo, peureulee ureung-ureung arkeologi, antropologi, ngon paleontologi nyan tem peuget penelitian tentang sejarah geologi ngon ureung Aceh. Mudah-mudahan na awak geutanyo Aceh nyan pakar lam bidang nyo, dan geutem teuliti masalah nyo. Jadi bek sabe-sabe geutanyo keunong peungeut ngon mitos Arab Cina Eropa Hindia.\nSumber eleumee nakeuh dari Allah, usaha nyan dari geutanyo.\nMat aweuk January 5, 2007\nJino geutanyo ka lam buleun Zulhijjah 1427 Hijri. Uro nyo, meunyo bak almanak lon, ka bak 15 urobuleun. Lam basa Aceh, buleun Zulhijjah nyo ta kheun cit buleun Haji, sabab dari indatu geutanyo uro jeh kon, bak buleun nyo geuingat mandum syedara nyan ka leupah geujak ek Haji u Meukah. Teuma nyan hana raseuki lom, geumeudoa ngon geulakee doa bak syedara ngon wareh nyan ek Haji, bah bagah meuteumee raseuki jeut ek haji cit.\nLheuh buleun Haji, geutanyo tamong bak buleun Asan Usen. Lam basa Arab geukheun buleun Muharram. Teuma le indatu geutanyo geupuduk nan Asan Usen, keu geutanyo sabe jeut ta ingat keu tuco Nabi Muhammad SAW, nyan syahid bak jaro ureung pasek (fasiq). Sayyidina Husen r.a., syahid i Karbala. Le awak pasek nyo, taku gobnyan jikoh, ulee gobnyan jime u Damaskus, jipeujok bak Yazid Laknatullah. Lagee nyan cit teukeudi ateuh Teuku Ibrahim Lamnga, lako phon Cut Nyak Din, nyan jikoh taku le Beulanda lheuh nyan ulee gobnyan jipaso lam seurahi. Badan nyan tinggai keuh nyan teupeusiyup lam jeurat gobnyan i likot meuseujid Lamnga i Aceh Rayek.\nLheueh buleun Asan Usen, ta tamong lam buleun Sapha. Bak buleun sapha, ureung Aceh geu jak meuranto, na nyan jak u timu, na nyan jak u barat, na nyan jak u tunong, na nyan jak u laot. Bak jameun dilee sigohlom na moto, indatu geutanyo geujak ngon tapak. Dari Seulimeum geuteungoh u Lamno, na rot lam uteun. Meunan cit dari Meulaboh u Blangkeujeuren geujak rot lam gle. Na rot uh lam uteun Potallah nyan. Teuma jino, rame awak geutanyo ka lu bak jak meuranto.\nLheueh buleun Sapha, geutanyo ta tamong bak buleun Moklod. Lam buleun moklod nyo adat geutanyo peuget khanduri. Na nyan peuget khanduri tawok jame u rumoh, na nyan khanduri gampong. Bak khanduri gampong nyo, mandum ureung saboh gampong meuripee bacut sapo jeut geupeuna leumo ngon kameng. Tagun kuah bak meunasah, mandum ureung agam gampong jak meubuet. Teuma bak tagun kuah nyo ta kalon kiban urusan manajerial ureung geutanyo lam adat Aceh. Komando ka na nyan mat, hana jak meudawa-dawa. Nyan komando meuphom cara komando ureung, nyan jak bantu meuphom cit peu nyan jeut gobnyan peuget.\nWatee kuah ka masak, trok ureung nyan mat aweuk keu bagi kuah keu ureung gampong. Ureung mat aweuk nyo pih ka meuteuntee, kon meuranggari ureung. Meunyo pah ureung nyan mat aweuk, pah cit bagi kuah ngon aso jih. Teuma ladom ureung nyan mat aweuk meulaen peukateun. Sigohlom geubagi keu ureung gampong, ka geupeumeungkleh dua boh tima si keudro. Ino keuh ta kalon kiban peunteng ureung mat aweuk nyo beu ureung nyan teupat ngon meuakhlaq, ureung na agama ngon na eleumee. Carong mata bak geukalon keudro peu ka rata geubagi aso, kon asai geuleungo gob peugah: “beuleudi nyo hana aso lom, kuah khong.”\nGeutanyo ban lheueh pemilihan. Na gubernur, bupati, nyan mudah-mudahan i galak le masyarakat. Ureung-ureung nyo teuma nyan mat aweuk lam limong thon ukeu. Teuma lage khanduri moklod cit, ureung mat aweuk han jeut geupeuget sapeu miseu hana ureung gampong nyan jak peureuyoh, “beuleudi nyo hana aso lom, kuah khong!” Meunan cit ureung mat aweuk han jeut geujak tagun kuah keudro, peureulee ureung nyan cang boh panah ngon si, nyan peh alat, nyan sunyung kayee sampe bilik sabab i tamong asap lam mata, peureulee ureung cawo beulangong, nml (ngon mandum nyan laen). Bek na ureung nyan duk keudro publo sangak preh ureung mat aweuk meubut sidro.\nKa trok sithon dame August 15, 2006\nMeunan keuh ta kalon bak beurita, ka trok sithon dame i Aceh. Ureung wateuh ka lheuh geutron geujak jok beude, beude pih ka jikoh. Teuma Undang-Undang Pemerintahan Aceh, menan jiboh nan, pih ka lheuh i suson le Indonesia, ka jijok u Aceh. Mandum polem nyan mat kuasa pih langsong geupeuo bagah-bagah, hana tingat keu rakyat nyan hana tem le keunong taki. Ka lheuh uro jeh keunong taki bak Jakarta, jino rakyat han tem le. Tapi masalah jih, so nyan mat aweuk nyan keuh nyan teumok kuwah. Rakyat preh mantong. Mudah-mudahan rakyat jeut konsisten geupeuraya su, lam geutulak UUPA nyan sigohlom sempurna peu-peu nyan ta lakee le rakyat Aceh jijok le Indonesia.\nAsai ureung Aceh\nKa trok sithon dame


Ricky Ricardo Cawor bobol gawang Aceh di final sepak bola putra PON XX Papua, Kamis (14/10/2021)\nACEHTREND.COM, Jayapura– Bah pih talô lawan Papua 2-0 nibak babak final sipak bhan agam PON XX, tim Aceh yang dikeumudoe uleh Fakhri Husaini, teutap juara II. Aneuk muda Aceh meureumpök meudali pirak.\nWate takalön cara di meu-‘en bohla di Stadion Mandala, Jayapura, Hameh (14/10/2021) awak Aceh rap sama lagè watè dipeutalô Jawa Timu lam padim uroe u likôt. Cara dimeu-‘en dingui akai Timnas Itali awai, nakeuh ba jambô jaga, duk bak lampôh droe.\nTeuma, di awak Papua, lage biasa, di meu-‘en bohla lage Timnas Brazil. Meukachuk dibalap. Tip-tip saat teuka rap gawang Aceh. Bah pih meunan, adak hayeu that aneuk muda Papua yang dipeurunoe uleh Eduard Ivak Dalam, awak nyan cuma leupah dipeulôp dua neuk lam gôn Aceh.\nDari gamba udép yang deuh takalön sama-sama dibak layeu hapé maséng-maséng, gôn Aceh phôn beukah meuseubab bohla keunöng jaroe beck Aceh lam kotak pinalti. Wasit yang dikalön peukara nyan, sigra diyup prip sira dipeutunyok u arah tim Aceh.\nEduard Ivak Dalam dipeutunyok Ricky Ricardo Cawor seubagoe tukang sipak bhan u gôn Aceh. Si Khairil Zul Azhar salah baca bola. Dijih digrôp blah uneuen, padahai si Ricky disipak bohla blah wi. Blup dilôp. Meujungkat digrôp-grôp awak Papua. Seunang that até awak nyan dikalön piasan lam blang bohla.\nWate keujadian pinalti, final nyan barô dimeu-‘en peut meunet, adak leubèh kureung, hana that jiôh.\nKa talô sineuk, tim Aceh teutap dimeun-‘en lage biasa. Awak nyoe hana rhôt mental jih. Teutap dikilik bohla, dibagi, disipak lage biasa. Teuma, adak pih meunan, aneuk mit geutanyo hana leupah diphok pertahanan Papua yang cukop brat köng.\nTeungöh lalè-lalè puplung bola, blub! Gon Aceh beukah lom nibak meunet 22. Si Ricky disipak bohla dari lua kotak pinalti. Meuleumpah teuga sigam nyan disipak bohla, sampoe kiper Aceh h’an keumah didrop bohla nyan.\nLheuh dua neuk nyan, nibak babak phôn, na peuluweung dua neuk teuk beukah gon Aceh. Tapi awak Papua hana raseuki. Tim Aceh, teutap lage biasa, jai dimeu-‘en lam kawasand roe jih, hana leupah jak peukaru Papua lam kawasan awak nyan. Bohla final nyan lagè maté siblah lapangan. Awak tanyoe teutap diba jambo jaga keunan.\nLam babak phôn, hana meusigo pih bohla yang disipak le awak Aceh, bahaya bagi Papua.\nLheuh babak phôn, Papua hana leupah le diphok gôn Aceh. Bah pih meunan, peuluweung jai that. Teuma awak nyan hana raseuki lom.\nAceh yang makén meuteugon, nibak meunet keu 64 gadöh ngön sidroe. Muharrir dijôk kartu kunèng keudua uleh wasit kareuna langgéh awak Papua.\nTinggai 10 droe lam lapangan, tim Aceh makén hana daya. Awak nyoe hana piléhan seulaén jaga pông, nak bek diserbu lé Papua.\nBah pih hana meutamah gôn, awak Papua memang hayeu. Bakat alam, po rumoh, jumeulah ureung nonton, seureuta skill yang dipeuruno uleh Eduard, memang di ateuh tim Aceh.\nDeungön hase nyan, tim sipak bhan agam Aceh meurumpök juara II. Awak tanyoe lage lam final PON XIII di Jakarta nibak thon 1993, Cuma puwoe pirak. Meueh teutap keu Papua.\nTags: acehFinal Sepak bolaPapua JuaraPON XX


Kisah Rasui-Rasui - Book Narration: Holy Bible - New Testament / Acts-9 Saul is converted\nWatée nyan Saulus teutab jipeucrok ngon jipeulet dan jikeuneuk poh maté murit-murit Tuhan Isa, laju jijak ubak imeum agong,\n2 dan jilakée surat kuasa keu jijak ubak peumimpén rumoh-rumoh iébadat ureuëng Yahudi di Damsyik, deungon nyan meunyoe jiteumé ureuëng-ureuëng nyang ka jipeucaya keu Isa bak teumpat nyan, jeuet jidrob dan jiba awaknyan u Yerusalem.\n3 Teungoh jijak u Damsyik, watée Saulus nyan ka tô ngon banda nyan, ngon hana jisangka-sangka cahya nyang teuka ateueh langét ka peungéh ban sikeulileng Saulus.\n4 Saulus nyan laju reubah bak tanoh dan laju jideungoe su nyang jipeugah bak jihnyan, "Saulus, Saulus! Peue sabab gata taiénanya Ulôn?"\n5 "Soe kheueh Droeneueh, Teungku?" tanyong Saulus. Su nyan jijaweueb, "Ulôn kheueh Isa, nyang gata iénanya.\n6 Teuma jinoenyoe beudôh kheueh dan jak tamong kheueh lam banda. Disinan teuma teupeugah bak gata peue nyang harôh gata peubuet."\n7 Ureuëng-ureuëng nyang jiseutôt meusajan ngon Saulus teukeujot sampoe awaknyan hana jeuet jipeugah haba; sabab awaknyan jideungoe su nyan teuma hana deuh jikalon meusidroe pih.\n8 Laju Saulus jidong dan jibleuet mata, teuma mata jih nyan hana hase jipeubleuet dan hana hase jikeumalon peue-peue mantong. Teuma lé rakan-rakan jihnyan laju jimat bak jaroe dan jipapah jipeutamong lam banda Damsyik.\n9 Lhée uroe treb jih Saulus nyan hana hase jikeumalon dan lhée uroe nyan teuma hana jimakheun dan hana jijieb ié.\n10 Di Damsyik na sidroe ureuëng nyang ka peucaya keu Isa nyang nan jih Ananias. Deuh lam saboh keumalon, Tuhan geupeugah bak jihnyan, Tuhan meufeureuman, "Ananias!" Ananias jijaweueb, "Nyoe lôn, Tuhan."\n11 Tuhan meufeureuman, "Jinoe gata jak laju u rumoh Yudas bak Rot nyang Tupat. Gata tanyong laju disinan pat Saulus nyang asai jih nibak banda Tarsus. Ureuëng nyan teungoh meudoá,\n12 dan lam saboh keumalon deuh jingieng sidroe ureuëng agam, nyang nan jih Ananias, jijak bak ureuëng nyan dan jipeuduek jaroe jih ateueh ureuëng nyan mangat jeuet jihnyan hase jikeumalon lom teuma."\n13 Ananias jijaweueb, "Tuhan, ulôn ka lôn deungoe jai that keuhai ureuëng nyoe, keuhai buet-buet jih nyang ji iénanya umat Droeneueh di Yerusalem.\n14 Dan jinoenyoe jihnyan ka meuteumé idhin nibak imeum-imeum ulée jijak drob mandum ureuëng nyang peucaya keu Droeneueh."\n15 Teuma Tuhan geupeugah bak Ananias, "Gata mantong! Sabab Ulôn ka Lôn piléh jihnyan keu jilayani Ulôn, mangat jihnyan jijak peusampoe keuhai Ulôn ubak bansa-bansa nyang hana meu agama Yahudi meunan cit ubak raja-raja dan umat Israel.\n16 Dan Ulôn keudroe teuma Lôn tunyok bak jihnyan mandum deurita nyang harôh jirasa sabab Ulôn."\n17 Teuma Ananias pih laju jijak u rumoh nyan laju jipeuduek jaroe jih ateueh Saulus. "Syedara Saulus," kheun Ananias, "Tuhan Isa nyang gata kalon bak teungoh rot ueh watée gata jak keunoe, Gobnyan kheueh nyang yue jak ulôn bak gata mangat gata jeuet gata keumalon lom dan jikuasa lé Roh Allah."\n18 Watée nyan cit teuma na sijeuneh beunda lagée sisek eungkot leukang nibak mata Saulus dan gobnyan ka jeuet jikeumalon lom teuma. Dan Saulus pih jibeudôh, laju teupumanö.\n19 Dan óh ka seuleusoe jimakheun, Saulus ka jeuet keuteuga lom teuma. Saulus tinggai di Damsyik ngon murit-murit Isa na padub uroe treb jih.\n20 Saulus nyan laju jijak bak rumoh-rumoh iébadat dan bak teumpat nyan laju jiseumeubeuet bahwa Isa nyan na kheueh Aneuëk Allah.\n21 Mandum ureuëng hireuen jideungoe Saulus. Awaknyan jipeugah, "Bukon kheueh jihnyoe nyang di Yerusalem ka jipoh maté mandum ureuëng meuiman keu Isa? Jihnyan jijak keunoe sapeue tujuan jih na kheueh jikeuneuk jakdrob dan jiba awaknyan ubak imeum-imeum ulée!" 22 Teuma Saulus maken treb maken teuga peungaroh jih. Bukeuti-bukeuti nyang jipeugah nyan keuhai Isa biet-biet yakén that ureuëng nyang deungoe bahwa Isa nyan kheueh Raja Peuseulamat, sampoe ureuëng-ureuëng Yahudi nyang na di Damsyik hana hase le jibantah.\n23 Óh ka na padub watée treb jih ureuëng-ureuëng Yahudi ka sipakat keu jikeuneuk poh maté Saulus.\n24 Teuma reuncana awaknyan jiteupeue lé Saulus. Uroe malam awaknyan jipreh Saulus bak babah pintoe geureubang banda keu jipoh maté gobnyan.\n25 Teuma bak simalam, murit-murit Saulus jicok gobnyan, laju jipasoe lam saboh raga oh lheueh nyan jipeutreun rot beuton banda.\n26 Saulus jijak u Yerusalem, disinan gobnyan meu-useuha meugumpôi ngon murit-murit Isa. Teuma awaknyan jitakot keu gobnyan, sabab awaknyan hana jipatéh bahwa geuh nyan biet-biet ka jeuet keu murit Isa.\n27 Óh lheueh nyan Barnabas jijak meurumpok ngon Saulus, laju jiba gobnyan ubak rasui-rasui. Barnabas laju jipeugah bak awaknyan keuhai pakriban Saulus jikalon Tuhan bak teungoh rot euh dan pakriban Tuhan geumeututoe ngon gobnyan. Barnabas pih geupeugah pakriban beuhe jih Saulus nyoe jipeubeuet ureuëng di Damsyik ngon nan Isa. 28 Ngon sabab nyan Saulus tinggai ngon awaknyan, dan meukhutubah ngon beuhe that bansaboh Yerusalem ngon nan Tuhan.\n29 Gobnyan meututoe dan meudebat ngon ureuëng-ureuëng Yahudi nyang meubasa Yunani, teuma awaknyan jiuseuha keuneuk poh maté gobnyan.\n30 Watée ureuëng-ureuëng meuiman nyang laén jiteupeue keuhai nyan, awaknyan laju jiba Saulus u Kaisarea, óh lheueh nyan jikirém gobnyan u Tarsus.\n31 Ngon lagée nyan jeumaáh nyang na bansaboh Yudea, Galilea, dan samaria ka jeuet keu aman. Geutulông lé Roh Allah, ngon teumakot ubak Tuhan, jeumaáh-jeumaáh nyan meutamah teuga lom meutamah le.\n32 Petrus jijak bansaboh nyan jijak saweue bubena jeumaáh. Bak siuroe gobnyan geujak saweue umat Tuhan di Lida.\n33 Disinan gobnyan meurumpok ngon sidroe ureuëng agam nyang nan jih Eneas, nyang lapée dan hana jibeudôh-beudôh nibak teumpat éh na lapan thon ka treb jih.\n34 Petrus geupeugah bak Eneas, "Eneas, Isa geupeu puléh gata. Beudôh kheueh dan peukeumah laju teumpat éh gata." Watée nyan cit teuma Eneas jibeudôh.\n35 Banmandum peunduduek di Lida dan Saron jikalon Eneas, laju awaknyan banmandum meuiman ubak Tuhan.\n36 Di Yope na sidroe ureuëng inong nyang nan jih Tabita. Inong nyan sidroe ureuëng nyang meuiman ubak Isa. (Nan jih lam basa Yunani na kheueh Dorkas nyang makna jih rusa.) Inong nyan sabe jipeubuet hai-hai nyang jroh dan jitulông ureuëng gasien.\n37 Bak watée nyan ureuëng nyan sakét laju meuninggai donya. Óh ka lheueh manyét jih teupumanö, manyét nyan laju jikeubah ateueh kama nyang na di ateueh.\n38 Yope nyan hana padub na jiôh nibak Lida. Teuma, watée murit-murit Isa tinggai di Yope jideungoe Petrus na di Lida, awaknyan laju jiutus dua droe keuneuk meurumpok ngon Petrus ngon amanat jih lagée nyoe, "Bubagaih kheueh droeneueh jak keunoe."\n39 Petrus laju geubeudôh dan geuseutôt awaknyan. Watée ka trok keudeh, gobnyan laju jiba ubak kama nyang na di ateueh. Banmandum inong balée nyang na disinan jihudom Petrus sira jimoe dan jitunyok bak gobnyan bajée-bajée dan jubah-jubah nyang jicöb lé Dorkas keu awaknyan watée Dorkas nyan mantong udeb.\n40 Petrus laju geuyue teubiet uluwa awaknyan banmandum, laju gobnyan meuteuôt dan meudoá. Óh lheueh nyan gobnyan laju geuhadab ubak manyét Dorkas dan geupeugah, "Tabita, beudôh!" Teuma Dorkas laju jibleuet mata jih dan watée nyan cit teuma jikalon Petrus, laju jiduek.\n41 Laju lé Petrus jimat jaroe Dorkas nyan sira geupeudong. Óh lheueh nyan Petrus laju geuhôi ureuëng-ureuëng meuiman nyang na disinan meusajan-sajan ngon inong-inong balée nyan, laju geujok Dorkas nyang ka udeb nyan ubak awaknyan.\n42 Haba keuhai keujadian nyan bagaih that meutabu bansaboh Yope, akhé jih sampoe jai that-that ureuëng meuiman ubak Isa sibagoe Raja Peuseulamat awaknyan.\n43 Petrus na tinggai disinan meupadub uroe teuk treb jih bak rumoh sidroe ureuëng samak kulét nyang nan jih Simon.


Amos - Aceh Bible - Old Testament / Amos-6\nCeulaka kheueh gata nyang udeb meuwáh di Sion, dan gata nyang meurasa aman di Samaria -- gata he tokoh-tokoh masyarakat bansa Israel nyang istimewa nyoe, gata nyang lazem jih jikunjong lé rakyat keu jilakée tulông!\n2 Tajak kalon kheueh di Kalne, dan tajak kheueh laju u banda Hamat nyang raya nyan, óh lheuehnyan u banda Gat di Filistin. Tapike lé gata banda-banda nyan leubeh gét nibak Yehuda dan Israel? Peu kheueh wilayah awaknyan leubeh raya nibak wilayah gata?\n3 Gata tameukreueh bahwa uroe kiamat mantong jiôh, teuma buet-buet gata teuma teupeubagaih jiteuka uroe nyang lumpah keujam nyan.\n4 Ceulaka kheueh gata nyang taéh ateueh peuratah nyang meuwáh-meuwáh dan takhanuri deungon sie leumô dan sie bubiri nyang muda!\n5 Gata galak tacebta lagu atawa ca-e lagée nyang jipeubuet lé Nabi Daud, dan gata tapeumeuén ca-e-ca-e nyan deungon keucapi.\n6 Gata tajieb ié anggô lam glah nyang peunoh meuasoe, dan gata tapeuguna minyéuk mangat bée nyang paleng gét, teuma gata hana meuseudeh até ateueh keuhancoran Israel.\n7 Lé sabab nyan gata kheueh nyang phon-phon that teuangkot u teumpat nyang teuböih. Khanuri-khanuri dan khanuri peujamé gata teuma meu akhé.\n8 Deungon teugaih TUHAN Allah Nyang Mahakuasa dan Mahamanyang ka geupeu ingat lagée nyoe, "Ulôn banci ubak keu angkohan umat Israel; Ulôn hana galak deungon meuligoe-meuligoe awaknyan nyang meuwáh. Ma banda awaknyan meusajan deungon bandum nyang na didalam nyan Lôn jok keu musoh."\n9 Meunyoe mantong na siploh droe jimusöm didalam rumoh, awaknyan pih maté.\n10 Sidroe anggota keuluwarga nyang meutugaih ji uroih jipeutamong lam jrat, teuma teuka dan jiba keuluwa manyét keurabat jihnyan. Ureuëng nyan jitawök ubak ureuëng nyang na di likot rumoh nyan, "Peu kheueh mantong na nyang udeb seulaén gata?" Dan laju teudeungoe jijaweueb, "Hana!" Anggota keuluwarga nyang meutugaih jipeukubu manyét nyan teuma jipeugah, "Bék peugah haba le! Geutanyoe hana jeuet ta kheun nan TUHAN."\n11 Meunyoe TUHAN geubri peurintah, rumoh-rumoh raya dan ubit geupeuhanco.\n12 Peu kheueh hase guda jiplueng bak bukét batée? Peu kheueh na ureuëng jimeu ué laôt deungon leumô? Teuma gata ka taputa balek keuadelan jeuet keuracön meubisa, dan nyang beuna ka jeuet keusalah.\n13 Gata raya haba tapeugah gata ka tapeutaloe Lodebar. Meunan cit gata peugah, "Kamoe seb teuga keu kamoe reubot Karnaim."\n14 TUHAN Po teu Allah Nyang Mahamanyang dan Mahakuasa keudroe geupeugah, "Umat Israel, Ulôn Lôn kirém tantra nibak saboh bansa aséng keu jijak prang nanggroe gata. Awaknyan geuteugom gata rot u Hamat di utara sampoe ubak Pantôn Araba di seulatan."